b'\n_START_ARTICLE_\nValstybinis turizmo departamentas\n_START_SECTION_\nIstorija\n_START_PARAGRAPH_\n1992 m. buvo \xc4\xafkurta Valstybin\xc4\x97 turizmo tarnyba. 1995 m. \xc5\xa1i tarnyba reorganizuota \xc4\xaf Valstybin\xc4\xaf turizmo departament\xc4\x85 prie Valdymo reform\xc5\xb3 ir savivaldybi\xc5\xb3 reikal\xc5\xb3 ministerijos. 2000 m. departamentas priskirtas prie \xc5\xaakio ministerijos. 2018 m. \xc4\xafstaiga buvo likviduota, o turizmo skatinimui buvo \xc4\xafkurta vie\xc5\xa1oji \xc4\xafstaiga \xe2\x80\x9eLithuania Travel\xe2\x80\x9c (\xe2\x80\x9eKeliauk Lietuvoje\xe2\x80\x9c). Kelioni\xc5\xb3 organizatori\xc5\xb3, kelioni\xc5\xb3 pardavimo agent\xc5\xb3, turizmo paslaug\xc5\xb3 rinkini\xc5\xb3 pardav\xc4\x97j\xc5\xb3, apgyvendinimo paslaug\xc5\xb3 teik\xc4\x97j\xc5\xb3 prie\xc5\xbei\xc5\xabros bei turist\xc5\xb3 interes\xc5\xb3 atstovavimo kelioni\xc5\xb3 organizatoriaus nemokumo ar bankroto atvejais funkcijos perduotas Valstybinei vartotoj\xc5\xb3 teisi\xc5\xb3 apsaugos tarnybai._NEWLINE_2017 m. vasar\xc4\xaf kilo skandalas d\xc4\x97l VTD reklamin\xc4\x97s Lietuvos turizmo kampanijos \xe2\x80\x9eLithuania. Real is beautiful\xe2\x80\x9c (Lietuva. Tikra yra gra\xc5\xbeu). Pagal pradin\xc4\x99 kampanijos id\xc4\x97j\xc4\x85, internete buvo naudojamos \xc4\xafvairios nuotraukos su kvietimu apsilankyti Lietuvoje. Kaip v\xc4\x97liau i\xc5\xa1ai\xc5\xa1k\xc4\x97jo, kai kuriose nuotraukose buvo ne Lietuvos, o kit\xc5\xb3 \xc5\xa1ali\xc5\xb3 vaizdai. Taip pat kai kuriuos nuotraukos buvo \xc4\xafsigyjamos interneto fotobankuose._NEWLINE_I\xc5\xa1ai\xc5\xa1k\xc4\x97jus \xc5\xa1iam faktui i\xc5\xa1 direktor\xc4\x97s pareig\xc5\xb3 pasitrauk\xc4\x97 nuo 2014 m. gruod\xc5\xbeio departamentui vadovavusi Jurgita Kazlauskien\xc4\x97. Taip pat buvo pakeista kampanijos pozicija ir nuo \xc5\xa1iol naujoje platformoje \xc5\xbemon\xc4\x97s kvie\xc4\x8diami dovanoti savo darytas Lietuvos nuotraukas.'